Diari Oficial de la Generalitat Valenciana


Sumari del DOGV 3867, del 30-10-2000 (2000/8499)

RESOLUCIÓ de 18 d'octubre de 2000, del director general de Personal de la Conselleria de Cultura i Educació de la Generalitat Valenciana, per la qual es convoca concurs de trasllats de funcionaris docents dels cossos de Professors d'Ensenyament Secundari, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de Taller d'Arts Plàstiques i Disseny.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3867

Data del DOGV
:   30-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8499


Data del document
:   18-10-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * ensenyament d'idiomes
    * concurs administratiu
    * formació professional
    * ensenyament secundari
    * educació artística
    * personal docent
    * ensenyament professional

RESOLUCIÓ de 18 d'octubre de 2000, del director general de Personal de la Conselleria de Cultura i Educació de la Generalitat Valenciana, per la qual es convoca concurs de trasllats de funcionaris docents dels cossos de Professors d'Ensenyament Secundari, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de Taller d'Arts Plàstiques i Disseny. [2000/8499]
  
La Llei Orgànica 1/1990, de 3 d'octubre, d'Ordenació General del Sistema Educatiu (LOGSE), estableix en la disposició addicional novena, apartat 4, que periòdicament les administracions educatives competents convocaran concursos de trasllats d'àmbit nacional a l'efecte de procedir a la provisió de les places vacants que determinen en els centres docents d'ensenyament dependents d'aquelles. El desenvolupament de les previsions contingudes en la LOGSE es va dur a terme mitjançant el Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents que impartisquen els ensenyaments establits en la LOGSE. Esta norma estableix en l'article 1 que els concursos de trasllats d'àmbit nacional es convocaran per l'administració educativa competent cada dos anys.
  
En la tramitació d'esta resolució s'ha acomplit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal de les Administracions Públiques.
  
Per tot això, d'acord amb el que preveu el Reial Decret 2.112/1998, de 2 d'octubre, i de conformitat amb el que disposa l'Ordre de 2 d'octubre de 2000, del Ministeri d'Educació, Cultura i Esport, per la qual s'estableixen normes procedimentals aplicables als concursos de trasllats d'àmbit nacional, que han de convocar-se durant el curs 2000/2001, esta Direcció General ha disposat convocar concurs de trasllats d'acord amb les bases següents:
  
Primera
  
Es convoca concurs de trasllats, d'acord amb les especificacions que s'indiquen en la present resolució, per a la provisió de places vacants entre funcionaris docents dels cossos de:
  
- Professors d'Ensenyament Secundari
  
- Professors tècnics de Formació Professional
  
- Professors d'escoles oficials d'Idiomes
  
- Catedràtics de Música i Arts Escèniques
  
- Professors de Música i Arts Escèniques
  
- Professors d'Arts Plàstiques i Disseny
  
- Mestres de taller d'Arts Plàstiques i Disseny
  
Este concurs es regirà per les disposicions següents:
  
Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre); Llei Orgànica 9/1995, de 20 de novembre; Llei 30/1984, de 2 d'agost, de Mesures per a la Reforma de la Funció Pública (BOE de 3 d'agost), modificada per la Llei 23/1988, de 28 de juliol (BOE de 29 de juliol); Llei 22/1993, de 29 de desembre, i Llei 24/1994, de 12 de juliol (BOE de 13 de juliol); Llei 42/1994, de 30 de desembre, i també el Decret Legislatiu de 24 d'octubre de 1995, del Consell de la Generalitat Valenciana; Decret 315/1964, de 7 de febrer, modificat per la Llei 4/1990, de 29 de juny (BOE de 30 de juny); Reial Decret 2.112/1998, de 2 d'octubre; Reial Decret 850/1993, de 4 de juny (BOE de 30 de juny); Reial Decret 574/1991, de 22 d'abril (BOE de 23 d'abril); Reial Decret 575/1991, de 22 d'abril (BOE de 23 d'abril); Reial Decret 1.701/1991, de 29 de novembre (BOE de 2 de desembre); Reial Decret 1.635/1995, de 6 d'octubre, modificat pels reials decrets 2.042/1995, de 22 de desembre, i 2.050/1995, de 22 de desembre; Reial Decret 1.027/1993, de 25 de juny; Reial Decret 2.193/1995, de 28 de desembre, modificat pel Reial Decret 1.573/1996, de 28 de juny; Reial Decret 777/1998, de 30 d'abril, i Ordre de 2 d'octubre de 2000, del Ministeri d'Educació, Cultura i Esport, i totes aquelles disposicions que hi siguen d'aplicació.
  
Segona
  
1. Professors d'Ensenyament Secundari.
  
Els professors que pertanyen a este cos podran sol·licitar les places següents:
  
A) Les corresponents a les especialitats de les quals siguen titulars per als centres que figuren en l'annex II de la present resolució i per als tipus de places que s'indiquen en l'annex VI-a).
  
B) Les corresponents a l'especialitat de Tecnologia per als centres esmentats en l'apartat anterior, sempre que reunisquen les condicions previstes en la base quarta de la present resolució.
  
C) Les corresponents a l'especialitat de Psicologia i Pedagogia previstes en la Llei Orgànica 1/1990, de 3 d'octubre, d'Ordenació General del Sistema Educatiu, en els centres que es recullen en l'annex II, sempre que reunisquen les condicions exigides en la base quarta de la present resolució.
  
D) Les corresponents a les especialitats d'Economia; Processos de Cultiu Aqüícola; Processos i Productes de Vidre i Ceràmica, i Processos de la Indústria Alimentària, incloses en l'annex V del Reial Decret 1.635/1995, de 6 d'octubre, modificat pel Reial Decret 2.050/1995, de 22 de desembre.
  
Podran sol·licitar estes places per una sola vegada, els professors que, encara que no en siguen titulars, reunisquen els requisits següents:
  
- Tenir destinació en l'àmbit de gestió de la Conselleria de Cultura i Educació.
  
- Estar en possessió d'alguna de les titulacions que per a cada plaça estableix l'annex V del Reial Decret 1.635/1995, de 6 d'octubre.
  
- No haver obtingut amb anterioritat destinació en una plaça d'estes especialitats a través de la seua participació en anteriors concursos de trasllats.
  
E) Places de Cultura Clàssica. Tenen esta denominació aquelles places als titulars de les quals se'ls confereix, a l'empara del que preveu la disposició addicional 10 del Reial Decret 1.635/1995, de 6 d'octubre, l'atribució docent corresponent a les especialitats de Llatí i Grec. Estes places podran ser sol·licitades, indistintament, pels professors d'Ensenyament Secundari titulars d'alguna de les dues especialitats esmentades. El professorat que hi accedisca estarà obligat a impartir tant les matèries atribuïdes a l'especialitat de Grec com a la de Llatí.
  
2. Professors tècnics de Formació Professional.
  
Els professors que pertanyen a este cos podran sol·licitar les places següents:
  
A) Les corresponents a les especialitats de les quals siguen titulars per als centres que consten en l'annex II i per als tipus de places que s'indiquen en l'annex VI-b).
  
B) Les corresponents a l'especialitat de Tecnologia per als centres relacionats en l'annex II, sempre que reunisquen les condicions previstes en la base quarta de la present resolució.
  
C) Les corresponents a l'especialitat d'Operacions de Preparació i Tractament d'Aliments, inclosa en l'annex V del Reial Decret 1.635/1995, de 6 d'octubre, modificat pel Reial Decret 2.050/1995, de 22 de desembre.
  
Podran sol·licitar estes places per una sola vegada, els professors que, encara que no en siguen titulars, reunisquen els requisits següents:
  
- Tenir destinació en l'àmbit de gestió de la Conselleria de Cultura i Educació.
  
- Estar en possessió d'alguna de les titulacions que per a cada plaça estableix l'annex V del Reial Decret 1.635/1995, de 6 d'octubre.
  
- No haver obtingut amb anterioritat destinació en places de la mateixa especialitat a través de la seua participació en anteriors concursos de trasllats.
  
3. Professors d'escoles oficials d'Idiomes.
  
Els professors que pertanyen a este cos, d'acord amb les especialitats de les quals siguen titulars, podran sol·licitar les places dels centres que consten en l'annex III i per a les especialitats que consten en l'annex VI-c).
  
4. Catedràtics de Música i Arts Escèniques.
  
Els catedràtics que pertanyen a este cos, d'acord amb les especialitats de les quals siguen titulars, podran sol·licitar les places dels centres que consten en l'annex IV i per a les especialitats que apareixen en l'annex VI-d).
  
5. Professors de Música i Arts Escèniques.
  
Els professors que pertanyen a este cos, d'acord amb les especialitats de les quals siguen titulars, podran sol·licitar les places dels centres que consten en l'annex IV i per a les especialitats que consten en l'annex VI-e).
  
6. Professors d'Arts Plàstiques i Disseny.
  
Els professors que pertanyen a este cos, d'acord amb les especialitats de les quals siguen titulars, podran sol·licitar les places dels centres que consten en l'annex V i per a les especialitats que consten en l'annex VI-f).
  
7. Mestres de taller d'Arts Plàstiques i Disseny.
  
Els professors que pertanyen a este cos, d'acord amb les especialitats de les quals siguen titulars, podran sol·licitar les places dels centres que consten en l'annex V i per a les especialitats que consten en l'annex VI-g).
  
Tercera. Publicació de places corresponents als cossos esmentats en els apartats anteriors
  
Les vacants que s'hauran de proveir en la present convocatòria es faran públiques relacionades per centres en el Diari Oficial de la Generalitat Valenciana (DOGV) amb anterioritat a la resolució provisional de l'esmentada convocatòria.
  
Entre les vacants esmentades s'inclouran, almenys, les que es produïsquen fins al 31 de desembre i seran incrementades amb les que resulten de la resolució del concurs en cada cos, sempre que, en qualsevol cas, la continuïtat del seu funcionament estiga prevista en la planificació educativa. Les vacants seran determinades en la data que recull l'apartat quart de l'Ordre de 2 d'octubre de 2000, del Ministeri d'Educació, Cultura i Esport.
  
Quarta. Condicions per a sol·licitar les places de Tecnologia i de Psicologia i Pedagogia.
  
A) Places de Tecnologia.
  
De conformitat amb el que preveu la disposició transitòria segona del Reial Decret 1.635/1995, de 6 d'octubre (BOE de 10 d'octubre), podran sol·licitar estes places per una sola vegada, amb caràcter voluntari, els funcionaris del cos de professors d'Ensenyament Secundari i del cos de professors tècnics de Formació Professional amb destinació en l'àmbit de gestió de la Conselleria de Cultura i Educació que encara que no siguen titulars de l'especialitat reunisquen les condicions següents:
  
- Que es troben en possessió del títol d'enginyer, arquitecte, doctor o llicenciat en Ciències Físiques, en Ciències Químiques, en Ciències, llicenciat de la marina civil, enginyer tècnic, arquitecte tècnic o diplomat de la marina civil.
  
- Que tinguen destinació definitiva en el centre a què corresponga la vacant.
  
- No haver obtingut amb anterioritat destinació en una plaça de Tecnologia, a través de la seua participació en anteriors concursos de trasllats.
  
B) Places de Psicologia i Pedagogia.
  
De conformitat amb el que preveu la disposició transitòria tercera del Reial Decret 1.635/1995, de 6 d'octubre (BOE de 10 d'octubre), podran sol·licitar estes places els funcionaris del cos de professors d'Ensenyament Secundari amb destinació en l'àmbit de gestió de la Conselleria de Cultura i Educació que encara que no siguen titulars de l'especialitat reunisquen les condicions següents:
  
- Estar en possessió del títol de doctor o llicenciat en Psicologia, Filosofia i Ciències de l'Educació (especialitats: Psicologia o Ciències de l'Educació) o Filosofia i Lletres (especialitats: Pedagogia o Psicologia) o que hagen sigut diplomats en les escoles universitàries de Psicologia fins a l'any 1974.
  
- Que tinguen destinació definitiva en el centre al qual corresponga la vacant.
  
- No haver obtingut amb anterioritat destinació en una plaça de Psicologia i Pedagogia, a través de la seua participació en anteriors concursos de trasllats.
  
Cinquena. Participació voluntària
  
Podran participar en este concurs amb caràcter voluntari:
  
1. Funcionaris dependents de la Conselleria de Cultura i Educació de la Generalitat Valenciana.
  
1.1 Podran participar voluntàriament a les places oferides en esta convocatòria, dirigint la seua instància a la Direcció General de Personal de la Conselleria de Cultura i Educació de la Generalitat Valenciana en els termes indicats en la base 10, el funcionaris que es troben en alguna de les situacions que s'indiquen a continuació:
  
a) Els funcionaris que es troben en situació de servei actiu amb destinació definitiva en centres dependents de la Conselleria de Cultura i Educació de la Generalitat Valenciana, sempre que de conformitat amb la disposició addicional 15 de la Llei 30/1984, de 2 d'agost, hagen transcorregut a l'acabament del present curs escolar, almenys, dos anys des de la presa de possessió de l'última destinació definitiva.
  
b) Els funcionaris que es troben en situació de serveis especials declarada des de centres que actualment depenen de la Conselleria de Cultura i Educació, sempre que de conformitat amb la disposició addicional 15 de la Llei 30/1984, de 2 d'agost, hagen transcorregut a l'acabament del present curs escolar, almenys, dos anys des de la presa de possessió de l'última destinació definitiva.
  
c) Els funcionaris que es troben en situació d'excedència voluntària declarada des de centres que actualment depenen de la Conselleria de Cultura i Educació.
  
Si es tractara dels supòsits d'excedència voluntària per interés particular o per agrupació familiar previstos en els apartats c) i d) de l'article 29.3 de la Llei 30/1984, de 2 d'agost, de Mesures per a la Reforma de la Funció Pública, només hi podrien participar si en finalitzar el present curs escolar han transcorregut dos anys des que van passar a esta situació.
  
d) El funcionaris que es troben en situació de suspensió declarada des de centres que actualment depenen de la Conselleria de Cultura i Educació, sempre que en finalitzar el present curs escolar haja transcorregut el temps de durada de la sanció disciplinària de suspensió.
  
Als efectes previstos en este apartat s'entendrà com a data d'acabament del curs escolar la del dia 31 d'agost.
  
1.2 Els participants als quals s'al·ludeix en l'apartat 1 d'esta base podran, igualment, incloure en la sol·licitud places corresponents a les convocatòries realitzades per les restants administracions educatives en els termes establits en les seues respectives convocatòries.
  
1.3 Els qui desitgen exercir un dret preferent per a l'obtenció de destinació hauran d'atenir-se al que es determina en la base setena d'esta convocatòria.
  
2. Funcionaris dependents d'altres administracions educatives.
  
Podran sol·licitar places corresponents a esta convocatòria sempre que complisquen els requisits i les condicions que s'hi estableixen. Estos funcionaris hauran d'haver obtingut la seua primera destinació definitiva en l'àmbit de gestió de l'administració educativa a què estava circumscrita la convocatòria per la qual van ser seleccionats, llevat que en esta no s'establira l'exigència d'este requisit.
  
A este efecte haurà de tenir-se en compte que els qui participen des d'una administració educativa que no haja realitzat l'adscripció de les antigues especialitats de Formació Professional a les especialitats derivades de la formació professional específica, segons el que disposa el Reial Decret 1.635/1995, de 6 d'octubre, hauran de sol·licitar les places de la nova especialitat o especialitats segons la correspondència establida entre antigues i noves especialitats en l'esmentat reial decret, consignant tots el codis amb què l'esmentada especialitat apareix recollida en la present resolució.
  
Estos concursants hauran de dirigir la instància de participació a l'òrgan que es determine en la convocatòria corresponent, de conformitat amb el que estableix l'apartat tercer de l'Ordre de 2 d'octubre de 2000, del Ministeri d'Educació, Cultura i Esport.
  
Sisena. Participació forçosa
  
1. Funcionaris dependents de la Conselleria de Cultura i Educació de la Generalitat Valenciana.
  
1.1 Estan obligats a participar en el concurs, i hauran de trametre la seua instància a la Direcció General de Personal, Conselleria de Cultura i Educació en el termes indicats en la base 10, els funcionaris que es troben en alguna de les situacions que s'indiquen a continuació:
  
a) Els funcionaris dels cossos a què fa referència esta resolució que procedents de la situació d'excedència o suspensió de funcions hagen reingressat en el servei actiu i hagen obtingut, en virtut de l'esmentat reingrés, una destinació amb caràcter provisional en un centre dependent de la Conselleria de Cultura i Educació de la Generalitat Valenciana amb anterioritat a la data de publicació d'esta convocatòria.
  
Els funcionaris inclosos en el paràgraf anterior, en el supòsit que no participen en el present concurs o si hi participen, però no sol·liciten un nombre suficient de places vacants, se'ls adjudicarà lliurement destinació definitiva en places que puguen ocupar segons les especialitats de què siguen titulars en un centre dependent de la Conselleria de Cultura i Educació, llevat de les excloses de l'assignació forçosa d'acord amb el que estableix l'apartat 1.2 d'esta base, que podran ser sol·licitades amb caràcter voluntari.
  
En cas que no se'ls adjudique destinació definitiva, romandran en situació de destinació provisional en un centre dependent de la Conselleria de Cultura i Educació.
  
b) Els funcionaris que es troben en la situació d'excedència forçosa o suspensió de funcions amb pèrdua del lloc de destinació i que una vegada complida la sanció no hagen obtingut un reingrés provisional i hagen estat declarats en estes situacions des d'un centre dependent en l'actualitat de la Conselleria de Cultura i Educació.
  
Els funcionaris inclosos en el paràgraf anterior, en el supòsit que no participen en el present concurs o si hi participen, però no sol·liciten tots els centres dependents de la Conselleria de Cultura i Educació, en què correspon impartir ensenyaments del seu cos, quan no obtingueren destinació definitiva, quedarien en la situació d'excedència voluntària, prevista en l'article 37.1.b) del text refós de la Llei de la Funció Pública Valenciana.
  
c) Els funcionaris que havent estat adscrits a places a l'exterior hagen de reincorporar-se en l'àmbit de gestió de la Conselleria de Cultura i Educació en el curs 2001/2002, o que havent-s'hi reincorporat en cursos anteriors no hagen obtingut encara una destinació definitiva.
  
Els professors que desitgen exercir el dret preferent a la localitat a què fa referència l'article 52.2 del Reial Decret 1.027/1993, de 25 de juny, hauran de sol·licitar, d'acord amb el que estableix la base setena de la present convocatòria, totes les places de la localitat on tingueren la seua última destinació definitiva a què puguen optar en virtut de les especialitats de les quals siguen titulars, llevat de les excloses de l'assignació forçosa d'acord amb el que estableix l'apartat 1.2 d'esta base, que podran ser sol·licitades amb caràcter voluntari.
  
Als professors que hagen de participar-hi i no concursen o si havent-hi participat sense exercir el dret preferent al qual fa referència el paràgraf anterior, no obtingueren destinació, se'ls aplicarà el que disposa l'apartat f) d'esta base a l'efecte de l'adjudicació de destinació, i en el supòsit de no obtenir-hi destinació quedaran en situació de destinació provisional.
  
d) Els funcionaris que estiguen adscrits a llocs de Funció Inspectora i que hagen de reincorporar-se a la docència en el curs 2001/2002, o que havent-s'hi reincorporat en cursos anteriors no hagen obtingut encara una destinació definitiva.
  
Si desitgen exercir el dret preferent a què fa referència l'article 16 del Decret 180/1992, de 10 de novembre, vigent en virtut del que estableix la disposició derogatòria del Reial Decret 2.193/1995, de 28 de desembre, hauran de sol·licitar, d'acord amb el que estableix la base setena de la present convocatòria, totes les places de la localitat on van tenir l'última destinació definitiva a què puguen optar en virtut de les especialitats de les quals siguen titulars, llevat de les excloses de l'assignació forçosa, d'acord amb el que estableix l'apartat 1.2 d'esta base, que podran ser sol·licitades amb caràcter voluntari. Si participant-hi no obtingueren destinació, quedarien adscrits provisionalment a l'esmentada localitat.
  
En el supòsit que havent de participar-hi no concursen o si havent-hi participat sense exercir el dret preferent a què fa referència el paràgraf anterior, no obtingueren destinació, se'ls aplicaria el que disposa l'apartat f) d'esta base a l'efecte d'adjudicació de destinació, i en cas de no obtenir-hi destinació quedarien en situació de destinació provisional.
  
e) Els funcionaris que hagen perdut la destinació definitiva en compliment de sentència o resolució de recurs o per haver-se'ls suprimit expressament el lloc que ocupaven amb caràcter definitiu.
  
En el supòsit que havent de participar-hi no concursen o si havent-hi participat no obtingueren destinació, quedarien en situació de destinació provisional en centres dependents de la Conselleria de Cultura i Educació.
  
Als efectes d'esta convocatòria, només tindran caràcter de llocs expressament suprimits els corresponents a la supressió de centres, llevat que esta no haja donat lloc a la creació d'un altre centre sense que hagen estat substituïts per altres equivalents o anàlegs. Estos professors podran exercir el dret preferent a centre a què fa referència la disposició addicional 13 del Reial Decret 2.112/1998.
  
f) Els professors amb destinació provisional que al llarg del curs 2000/2001 estiguen prestant serveis en centres dependents de la Conselleria de Cultura i Educació, inclosos aquells que van superar totes les fases del concurs oposició convocat per Ordre de 29 d'abril de 1999. Estos funcionaris estan obligats a sol·licitar places de la seua especialitat i, a més, hi poden incloure en les mateixes condicions llocs a què puguen optar en virtut de les especialitats de les quals, si s'escau, siguen titulars.
  
Als professors inclosos en este apartat que no concursen o que ho facen, però no sol·liciten suficient nombre de places vacants, si no obtenen destinació, se'ls adjudicarà lliurement destinació definitiva en llocs als quals puguen optar per les especialitats de les quals siguen titulars en centres dependents de la Conselleria de Cultura i Educació.
  
En el supòsit de no obtenir-hi destinació definitiva, quedaran en situació de destinació provisional en centres dependents de la Conselleria de Cultura i Educació.
  
g) El funcionaris que amb pèrdua de la plaça docent que ocupaven amb caràcter definitiu passaren a prestar serveis en altres llocs de l'administració mantenint la situació de servei actiu en el seu cos docent, sempre que hagen cessat i obtingut una destinació docent provisional en centres dependents en l'actualitat de la Conselleria de Cultura i Educació.
  
Els professors inclosos en este apartat que no concursen o concursant no sol·liciten suficient nombre de places vacants, se'ls adjudicarà lliurement destinació definitiva en places a les quals puguen optar per les especialitats de les quals siguen titulars en centres ubicats en la comunitat autònoma on es troben prestant serveis
  
En cas de no obtenir-hi destinació definitiva, quedaran en situació de destinació provisional en un centre dependent de la Conselleria de Cultura i Educació.
  
1.2 En cap cas s'adjudicarà amb caràcter forçós les places corresponents a places de Cultura Clàssica.
  
1.3 Els participants als quals al·ludeix l'apartat 1 de la present base, llevat del supòsit f), podran, igualment, incloure en la sol·licitud places corresponents a les convocatòries realitzades per altres administracions educatives en el termes que s'hi establisquen, sempre que hagueren obtingut la seua primera destinació definitiva en l'àmbit de gestió de la Conselleria de Cultura i Educació, llevat d'aquells als quals la convocatòria per la qual ingressaren no els exigira el compliment d'este requisit.
  
1.4 Queden exceptuats de l'obligació de concursar els funcionaris de carrera del cos de mestres que tenint destinació definitiva en els actuals serveis psicopedagògics escolars hagen accedit al cos de professors d'Ensenyament Secundari per l'especialitat de Psicologia i Pedagogia i opten per romandre en l'actual lloc de treball, en virtut de la disposició addicional primera del Decret 131/1994, del Govern Valencià. L'esmentada opció haurà de ser manifestada per escrit ajustat al model que apareix com a annex VII de la present resolució, presentat dins el termini general de presentació d'instàncies establit en esta convocatòria.
  
2. Funcionaris dependents d'altres administracions educatives.
  
Cap funcionari dependent d'una altra administració educativa està obligat a participar-hi amb caràcter forçós, si hi pot participar voluntàriament d'acord amb el que disposa la base cinquena.
  
Setena. Drets preferents
  
Els professors que s'acullen al dret preferent ho faran constar en les instàncies indicant la causa amb què justifiquen la seua petició.
  
A l'efecte de sol·licitud de places, només es tindran en compte els drets preferents següents:
  
1. Drets preferents a centre.
  
1.1 Dret preferent per a l'adscripció a places de Tecnologia i de Psicologia i Pedagogia:
  
De conformitat amb el que preveu el Reial Decret 1.635/1995, de 6 d'octubre, els professors que compten amb destinació definitiva en el centre tindran preferència per a ser adscrits a les places de Tecnologia i, si escau, de Psicologia i Pedagogia, sense perjudici del que estableix l'apartat 1.3 d'esta base. Si desitgen exercir este dret, hauran de consignar en la instància de participació en primer lloc el codi del centre i l'especialitat a què correspon la vacant.
  
Podran incloure, a continuació, altres peticions corresponents a places a les quals puguen optar en virtut de les especialitats de les quals siguen titulars, donat cas que desitgen concursar a estes fora del dret preferent.
  
1.2 Dret preferent a places, al centre on tingueren destinació definitiva, de la nova especialitat adquirida en virtut del procediment regulat en el Reial Decret 850/1993, de 4 de juny.
  
De conformitat amb el que preveu la disposició addicional 13 del Reial Decret 2.112/1998, de 2 d'octubre, els funcionaris que hagen adquirit una nova especialitat en haver estat declarats aptes en els procediments convocats l'any 1994 i successius gaudiran de preferència, per una sola vegada, amb ocasió de vacant, per a ser adscrits a places de la nova especialitat adquirida en el centre on tingueren destinació definitiva, sense perjudici del que estableix l'apartat 1.3 d'esta base. Per a exercir este dret preferent, hauran de consignar en la instància de participació en primer lloc el codi del centre i l'especialitat a la qual correspon la vacant i, a més a més, podran consignar peticions corresponents a altres places a les quals puguen optar en virtut de les especialitats de les quals siguen titulars, si hi desitgen concursar fora del dret preferent.
  
1.3 De conformitat amb el que estableix la disposició addicional 13 del Reial Decret 2.112/1998, de 2 d'octubre, els professors desplaçats del lloc de treball on tenen destinació definitiva per declaració expressa de supressió d'este gaudiran mentre es mantinga esta circumstància de dret preferent davant qualsevol altre aspirant per a obtenir qualsevol altre lloc en el mateix centre, sempre que reunisquen els requisits exigits per al seu desenvolupament.
  
Només tindran caràcter de llocs expressament suprimits els corresponents a la supressió de centres, sempre que estos no hagen originat la creació d'un altre centre, i la d'ensenyaments la impartició dels quals s'hagen extingit en el centre sense que estos ensenyaments hagen estat substituïts per uns altres ensenyaments equivalents o anàlegs.
  
1.4 Dret preferent a places de les especialitats que es recullen en l'annex V del Reial Decret 1.635/1995, de 6 d'octubre, en el centre on tingueren destinació definitiva.
  
Els funcionaris dels cossos de professors d'Ensenyament Secundari i professors tècnics de Formació Professional que estiguen en possessió de les titulacions establides en l'annex V del Reial Decret 1.635/1995, de 6 d'octubre, per a cada especialitat, gaudiran de dret preferent, sense perjudici del que disposa l'apartat 1.3 d'esta base, per a ser adscrits a places de les especialitats convocades que consten en l'annex V del reial decret esmentat, en el supòsit de tenir destinació definitiva en el centre a què corresponga la vacant. Si desitgen exercir este dret, hauran de consignar en la instància de participació en primer lloc el codi del centre i l'especialitat a la qual correspon la vacant. Igualment, hi podran incloure a continuació altres peticions corresponents a places d'altres centres als quals puguen optar en virtut de les especialitats de què siguen titulars, donat cas que hi desitgen concursar fora del dret preferent.
  
1.5 Dret preferent a places objecte de desdoblament en el centre on tingueren destinació definitiva per als professors adscrits mitjançant l'Ordre de 19 de novembre de 1996.
  
Els funcionaris dels cossos de professors d'Ensenyament Secundari i professors tècnics de Formació Professional que van ser adscrits en virtut de l'Ordre de 19 de novembre de 1996, de la Conselleria de Cultura, Educació i Ciència, i que van ser titulars d'una especialitat objecte de desdoblament, tindran dret preferent per una sola vegada a obtenir destinació en el centre a què van ser adscrits en la resta d'especialitats en les quals es va desdoblar l'especialitat antiga. Si desitgen exercir este dret, hauran de consignar en la instància de participació en primer lloc el codi de centre i especialitat o especialitats a què corresponga la vacant. Igualment, hi podran incloure a continuació altres peticions corresponents a places d'altres centres als quals puguen optar en virtut de les especialitats de què siguen titulars si hi desitgen concursar fora del dret preferent.
  
2. Drets preferents a la localitat.
  
2.1 Drets preferents a la localitat previstos en el Reial Decret 1.027/1993, de 25 de juny, pel qual es regula l'acció educativa en l'exterior; Decret 180/1992, de 10 de novembre, pel qual es regulen les funcions i l'organització de la Inspecció Educativa i es desenvolupa el sistema d'accés i permanència en el seu exercici, i el Decret 70/1989, de 15 de maig, i la disposició addicional cinquena del Reial Decret 2.112/1998, de 2 d'octubre, sobre la regulació del personal docent en llocs de l'administració educativa. Els funcionaris que gaudisquen de l'esmentat dret podran fer-ne ús per a la localitat on van tenir l'última destinació en el cos. Perquè el dret preferent tinga efectivitat, els sol·licitants estan obligats a consignar en la instància de participació en primer lloc totes les places de la localitat a la qual aspiren a exercir l'esmentat dret, relacionades per ordre de preferència corresponents a les especialitats a què puguen optar. En cas que s'ometeren alguns dels centres de la localitat on desitgen exercir-lo, l'administració consignarà lliurement els centres restants de l'esmentada localitat.
  
Hi podran incloure a continuació altres peticions corresponents a places a les quals puguen optar en virtut de les especialitats de les quals siguen titulars, donat cas que desitgen concursar a estes fora del dret preferent.
  
2.2 Dret preferent previst en l'article 29.4 de la Llei 30/1984, de 2 d'agost, en la redacció donada per la Llei 39/1999, de 5 de novembre, per als funcionaris que es troben en el segon i tercer any del període d'excedència per a atenció a fills i que desitgen reingressar al servei actiu.
  
Huitena
  
Els professors titulars de les especialitats de Llengua i Literatura Catalana i Valenciana podran concursar a les places vacants corresponents al cos d'Ensenyament Secundari que hi ha a la Comunitat Valenciana en les mateixes condicions establides en les bases segona i cinquena d'esta convocatòria.
  
Novena
  
Aquells concursants que obtinguen destinació en centres d'esta Comunitat estaran obligats a adquirir el nivell de coneixements que els possibilite la comunicació oral i escrita en valencià.
  
Deu. Forma de participació
  
Encara que es concurse per més d'una especialitat o tipus de plaça, els concursants presentaran una única instància i, simultàniament, presentaran per a la demostració dels mèrits els documents indicats en el barem publicat com a annex I de la present resolució en cadascun dels quals haurà de fer-se constar el nom, els cognoms, l'especialitat i el cos.
  
Encara que es concórrega a places de diferents especialitats, solament es podrà obtenir una única destinació.
  
En el moment de presentació de la instància de participació, els mèrits al·legats hauran de ser justificats documentalment, segons determina el barem, i s'hauran de consignar les dades a les quals fa referència el primer paràgraf d'esta base.
  
Els mèrits al·legats i no justificats documentalment o aquells documents que manquen de les dades ressenyades anteriorment no seran tinguts en compte.
  
Totes les fotocòpies que siguen trameses hauran d'anar acompanyades de les diligències de compulsa o acarament, d'acord amb el que estableix la Circular 5/1999, de 14 de juny, de la Secretaria General de la Conselleria de Cultura, Educació i Ciència, sobre compulsa o acarament de documents en els centres docents i en la Circular 3/1999, de 25 de maig, de la Secretaria General de la Conselleria de Cultura, Educació i Ciència ,sobre compulsa o acarament de documents.
  
L'administració podrà requerir els interessats, en qualsevol moment, perquè justifiquen aquells mèrits sobre el quals es plantegen dubtes o reclamacions.
  
1. Funcionaris dependents de la Conselleria de Cultura i Educació.
  
A fi de reduir i simplificar els tràmits administratius que han de realitzar els concursants, els qui hagueren participat en el concurs de trasllats convocat en el curs 1999/2000, mitjançant la Resolució de 24 de novembre de 1999 (DOGV de 2 de desembre), no hauran d'acreditar-hi novament cap dels mèrits aleshores al·legats i justificats. Estos participants hi hauran d'aportar, únicament, la documentació dels mèrits aleshores no al·legats o no justificats degudament o, si s'escau, la documentació corresponent als mèrits perfeccionats amb posterioritat a la data d'acabament del termini de presentació d'instàncies de l'esmentat concurs.
  
a) Els participants podran optar per fer valer en el present procediment la baremació que hi van obtenir, i hauran de manifestar-ho expressament en l'imprés de l'annex I-c) on únicament relacionaran el mèrits ara al·legats i aportats..
  
b) Els participants que no realitzen l'opció anterior podran optar per la valoració dels seus mèrits d'acord amb la documentació acreditativa dels mateixos aleshores al·legats i no retirats, i hauran de manifestar-ho expressament en l'imprés de l'annex I-c on relacionaran únicament els nous mèrits al·legats i aportats. A estos participants se'ls avaluarà novament tots els mèrits.
  
En ambdós casos no serà necessària la justificació dels nous mèrits referits a l'apartat 1.2 de l'annex I-a) i l'apartat 1.1 de l'annex I-b) (antiguitat) del barem de mèrits.
  
2. Els funcionaris dependents d'altres administracions educatives o els qui depenguen de la Conselleria d'Educació i Cultura que no participaren en els concurs esmentats hauran d'aportar tota la documentació justificativa per a la valoració de mèrits a què fa referència el barem que figura com a annex I de la present resolució.
  
Per tal de simplificar els tràmits administratius que han de realitzar els participants en els concursos de trasllats, la documentació que presenten en esta convocatòria, i també la baremació que els correspon, serà registrada informàticament, a fi que en futures convocatòries s'eximisca els participants de tornar a presentar-la i de tornar, en conseqüència, a baremar-la.
  
Onze
  
Les instàncies, i també la documentació a la qual s'al·ludeix en la base anterior, podran presentar-se:
  
a) En les direccions territorials de Cultura i Educació de la Generalitat Valenciana.
  
b) En qualsevol de les dependències a les quals fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre de 1992).
  
Si s'opta per presentar la sol·licitud en una oficina de Correus, es farà en sobre obert, perquè la instància siga datada i segellada pel funcionariat de Correus abans de ser certificada.
  
Dotze
  
El termini de presentació de sol·licituds i documents serà del 2 al 18 de novembre de 2000, ambdós inclosos.
  
Una vegada conclòs el termini de presentació d'instàncies, no s'admetrà cap modificació a les peticions formulades. No obstant això, s'admetrà la renúncia a participar en el concurs de trasllats als concursants amb caràcter voluntari amb anterioritat a l'acabament del termini de presentació d'instàncies, i es podran formular noves renúncies en el termini establit per a les reclamacions a la llista provisional, en la base 16, i s'entendrà que esta renúncia afecta a totes les peticions i especialitats consignades en la instància de participació.
  
Tretze
  
Els signants de les instàncies hauran de manifestar-hi de manera expressa que reuneixen els requisits exigits en la convocatòria i consignar-hi els codis de centres o localitats i tipus de places que sol·liciten per ordre de preferència i que figuren als annexos de la present resolució.
  
Les peticions poden fer-se a centre concret o localitat, i seran compatibles ambdues modalitats. En este últim cas s'adjudicarà el primer centre de la localitat convocant o resulta en el mateix ordre en què apareixen els annexos II, III, IV i V.
  
No obstant això, per tal de simplificar i facilitar als participants la realització de les seues peticions, aquells concursants que desitgen sol·licitar tots els centres corresponents a una localitat podran, en lloc de realitzar la petició consignant els codis de tots i cadascun dels centres per ordre de preferència, anotar únicament els codis corresponents a la localitat i tipus de plaça, i s'entendrà, en este cas, que sol·liciten tots els centres de la localitat de la qual es tracta en el mateix ordre de preferència en què apareixen publicats en l'annex corresponent de la convocatòria i sempre referits als centres que apareixen en eixe annex.
  
Si respecte a tots els centres d'una localitat es desitjara sol·licitar algun o alguns d'estos prioritàriament, estos centres podran consignar-se com a peticions individualitzades per ordre de preferència i a continuació consignar el codi corresponent a la localitat i tipus de plaça, i s'entendran incorporats a les seues peticions la resta de centres en el mateix ordre en el qual apareixen publicats en l'annex corresponent de la convocatòria.
  
En cas de disparitat entre el codi del centre i el de la província, s'atendrà exclusivament al número de codi del centre, sense que se'n puga fer cap revisió ulterior. Qualsevol errada en el número de codi determinarà que s'anul·le la petició corresponent a l'esmentat codi si no correspon a cap centre, localitat o especialitat existent, o que s'obtinga destinació en un centre o localitat no desitjada que corresponga al codi en qüestió.
  
Qualsevol dada omesa o consignada erròniament pels interessats no hi podrà ser invocada a l'efecte de futures reclamacions, ni considerar per tal motiu lesionats els seus interessos i drets.
  
Quan els codis resulten il·legibles, estiguen incomplets o no es col·loquen les dades en la casella corresponent, es consideraran no inclosos en la petició, i els concursants hi perdran qualsevol dret.
  
Catorze
  
Els concursos es resoldran atenent al barem de mèrits establit en l'annex V de l'Ordre de 2 d'octubre de 2000, del Ministeri d'Educació, Cultura i Esport, que es reprodueix com a annex I-a) de la present resolució per als cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, professors i mestres de taller d'Arts Plàstiques i Disseny i com a annex I-b) per als cossos de catedràtics i professors de Música i Arts Escèniques.
  
L'adjudicació de les places es farà, en tot cas, conformement a les peticions i als mèrits dels concursants.
  
Per a l'avaluació dels mèrits al·legats pels concursants pel que fa als apartats 2.1 d'ambdós barems de mèrits i l'apartat 1.2.3 de l'annex I-b), esta Direcció General de Personal nomenarà les comissions dictaminadores oportunes en els cossos participants en el procediment.
  
Els membres de les comissions estaran subjectes a les causes d'abstenció i recusació establides en els articles 28 i 29 de la Llei 30/1992. L'assignació de la puntuació que correspon als concursants, per la resta d'apartats del barem de mèrits, es durà a terme per les unitats de personal de les direccions territorials de Cultura i Educació de la Conselleria de Cultura i Educació.
  
Quinze
  
Una vegada les unitats de Personal de les direccions territorials de Cultura i Educació hagen baremat les instàncies presentades i s'hagen incorporat les puntuacions de les comissions dictaminadores, es publicarà les relacions següents:
  
a) Relació dels participants que exerceixen dret preferent, amb l'expressió de la baremació que els correspon segons els apartats del barem.
  
b) Relació dels participants en el concurs, amb l'expressió de la puntuació que els correspon per cadascun dels apartats i subapartats del barem.
  
c) Relació dels participants exclosos.
  
Contra estes relacions hi haurà un termini de 10 dies hàbils per a reclamacions. Acabat l'esmentat termini, les direccions territorials exposaran als taulers d'anuncis les relacions amb les rectificacions a què hi haguera lloc. Contra esta exposició no cap cap reclamació i s'haurà d'esperar perquè la Direcció General de Personal faça pública la resolució provisional de les convocatòries i establisca el corresponent termini de reclamacions.
  
Sense perjudici del que es disposa respecte als drets preferents que recull la base setena d'esta convocatòria, donat el cas que es produïren empats en el total de les puntuacions, estos es resoldran atenent successivament a la major puntuació en cadascun dels apartats del barem, conformement a l'ordre en què hi apareix. Si hi persistira l'empat s'atendrà a la puntuació obtinguda en els distints subapartats per l'ordre igualment en què apareixen en el barem. A estos efectes, s'haurà de tenir en compte que en aquells apartats o subapartats del barem per als quals s'estableix una puntuació màxima, la puntuació atorgada als concursants no podrà superar la mateixa. Si és necessari, s'utilitzarà successivament com a últim criteri de desempat l'any que es va convocar el procediment selectiu a través del qual s'ingressà en el cos i la puntuació en la qual va resultar seleccionat.
  
Setze
  
Els concursants podran presentar reclamacions a les resolucions provisionals per mitjà de l'òrgan on van presentar la instància de participació en el termini de set dies hàbils a partir de l'exposició davant la Direcció General de Personal.
  
Així mateix, podran presentar renúncia total a la participació en el concurs en el mateix termini, en les condicions establides en la base 12 d'esta convocatòria.
  
Desset
  
1. Considerades les reclamacions i les renúncies a què fa referència la base anterior, es procedirà a dictar la resolució per la qual s'aproven les adjudicacions definitives d'aquests concursos de trasllats. L'esmentada resolució es publicarà en el Diari Oficial de la Generalitat Valenciana. Les places que s'hagen obtingut en l'esmentada resolució definitiva seran irrenunciables.
  
Solament podrà obtenir-se una única destinació en cada cos, encara que es concórrega a diferents tipus de places.
  
2. Els funcionaris que obtinguen destinació definitiva, mitjançant les convocatòries realitzades a l'empara d'esta resolució, percebran les retribucions d'acord amb les normes retributives corresponents a l'àmbit en el qual obtenen destinació.
  
Dihuit
  
Els professors excedents que reingressen al servei actiu, com a conseqüència del concurs, presentaran, davant la direcció territorial de Cultura i Educació de la qual depenga el centre obtingut, declaració promesa o jurada de no estar separats mitjançant expedient disciplinari de cap cos o escala de l'administració de l'estat, de les comunitats autònomes o de la local, ni d'estar inhabilitats per a l'exercici de les funcions públiques.
  
Denou
  
La data d'efectes de la resolució de la convocatòria serà la de l'1 de setembre de 2001.
  
No obstant això, el professorat que haja obtingut destinació en este concurs haurà de romandre en el seu centre d'origen, quan així s'establisca per la direcció territorial de Cultura i Educació de la conselleria o administració educativa de què depenga, fins que es concloguen les activitats imprescindibles previstes per a l'acabament del curs.
  
Vint
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, els interessats podran interposar amb caràcter potestatiu recurs de reposició davant la Direcció General de Personal en el termini d'un mes comtat des de l'endemà de la seua publicació o interposar directament recurs contenciós administratiu davant el Jutjat Contenciós Administratiu de València en el termini de dos mesos comptadors a partir de l'endemà de la seua publicació.
  
València, 18 d'octubre de 2000.- El director general de Personal: José Cano Pascual.
  
ANNEX I-a)
  
Barem de prioritats en l'adjudicació de destinació en els cossos de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, professors i mestres de Taller d'Arts Plàstiques i Disseny.
  
I. Mèrits expressament indicats en la disposició addicional 9.4 de la LOGSE
  
1.1 Condició de catedràtic.
  
1.1.1 Per tenir adquirida la condició de catedràtic: 6 punts.
  
Documentació justificativa: Títol administratiu o credencial o, si hi manca, el butlletí o diari oficial on aparega el seu nomenament.
  
1.1.2 Per cada any d'antiguitat en la condició de catedràtic (vegeu nota sisena): 0,50 punts.
  
A este efecte, l'antiguitat en la condició de catedràtic amb anterioritat a l'entrada en vigor de la LOGSE serà la que corresponga als serveis efectivament prestats en els cossos de catedràtics i en el de professors de termini d'escoles d'Arts Aplicades i Oficis Artístics.
  
Documentació justificativa: Títol administratiu o credencial amb diligències de les distintes possessions i cessaments que hagen tingut des del seu nomenament com a funcionaris de carrera o, si hi manca, dels corresponents documents d'inscripció en els registres de Personal.
  
1.2 Antiguitat (vegeu nota primera).
  
1.2.1 Per cada any de serveis efectius prestats en la situació de servei actiu com a funcionari de carrera en el cos al qual correspon la vacant (vegeu nota sisena): 2 punts.
  
Documentació justificativa: Títol administratiu o credencial amb diligències de les distintes possessions i cessaments que hagen tingut des del seu nomenament com a funcionaris de carrera o, si hi manca, els corresponents documents d'inscripció en els registres de Personal.
  
1.2.2 Per cada any de serveis efectius com a funcionari de carrera en altres cossos o escales docents, als quals fa referència la LOGSE, del mateix grup o superior (vegeu nota sisena): 1,50 punts.
  
Documentació justificativa: Títol administratiu o credencial amb diligències de les distintes possessions i cessaments que hagen tingut des del seu nomenament com a funcionaris de carrera o, si hi manca, els corresponents documents d'inscripció en els registres de Personal.
  
1.2.3 Per cada any de serveis efectius com a funcionari de carrera en altres cossos o escales docents, als quals fa referència la LOGSE, de grup inferior (vegeu nota sisena): 0,75 punts.
  
Documentació justificativa: Títol administratiu o credencial amb diligències de les distintes possessions i cessaments que hagen tingut des del seu nomenament com a funcionaris de carrera o, si hi manca, els corresponents documents d'inscripció en els registres de Personal.
  
1.2.4 Per cada any consecutiu com a funcionari amb destinació definitiva en la mateixa plaça del centre des del qual es concursa o en el lloc al qual s'estiga adscrit a l'estranger, en la funció inspectora a l'empara de la disposició addicional 15 de la Llei de Mesures pera la Reforma de la Funció Pública o en altres llocs, serveis d'investigació o suport a la docència, dependents de l'administració educativa sempre que estes situacions d'adscripció impliquen pèrdua de la seua destinació docent. En els supòsits d'adscripció, el temps que transcorre des de l'acabament fins a la participació en este concurs serà valorat per l'apartat 1.2.5 (vegeu nota segona).
  
Valoració:
  
Pel primer i segon any: 2 punts per any
  
Pel tercer any: 3 punts
  
Pel quart i cinqué any: 4 punts per any
  
Pel sisé any: 5 punts per any
  
Pel seté i huité any: 4 punts per any
  
Pel nové any: 3 punts per any
  
Pel desé i següents anys: 2 punts per any
  
Són únicament computables per este apartat els serveis prestats com a funcionaris de carrera en el cos pel qual es concursa.
  
Documentació justificativa: Títol administratiu amb diligència de possessió en centre des d'on es concursa.
  
Per als funcionaris obligats a concursar per haver perdut la seua destinació definitiva en compliment de sentència o resolució de recurs, per provenir de la situació d'excedència forçosa o, si s'escau, per supressió expressa amb caràcter definitiu, en els termes en què s'establisca en cada convocatòria, de la seua plaça, o per haver estat desplaçats dels seus centres en els termes que igualment establisca cada convocatòria, es considerarà com a plaça des de la qual hi participen, a fi de determinar el serveis a què es refereix este apartat, l'última servida amb caràcter definitiu al qual s'acumularan, si s'escau, els prestats provisionalment, amb posterioritat, en qualsevol plaça. Tindran dret, a més a més, a l'acumulació a la plaça de procedència els serveis prestats amb caràcter definitiu en la plaça immediatament anterior a aquella que els va ser suprimida. Per al cas de professors afectats per supressions consecutives de places, esta acumulació comprendrà els serveis prestats amb caràcter definitiu en les places que, successivament, els va ser suprimides.
  
En el supòsit que els professors afectats no hagen realitzat una altra destinació definitiva, tindran dret a l'acumulació, als efectes assenyalats, de la puntuació següent: 1 punt per cada any de destinació provisional.
  
Igualment, els criteris esmentats seran d'aplicació als funcionaris que participen des de la destinació adjudicada, en compliment de sanció disciplinària de trasllat amb canvi de residència.
  
Els funcionaris que es troben prestant serveis en la primera destinació definitiva obtinguda després d'haver-se'ls suprimit la plaça de què eren titulars tindran dret a ser considerats com a prestats en el centre des del qual concursen els serveis que acrediten en el centre on els va ser suprimida la plaça i, si s'escau, els prestats amb caràcter provisional amb posterioritat a l'esmentada suspensió. Este mateix criteri s'aplicarà a qui es troben prestant serveis en la primera destinació definitiva obtinguda després d'haver perdut la seua destinació per compliment de sentència o resolució de recurs, o per provenir de la situació d'excedència forçosa.
  
1.2.5 Els funcionaris de carrera en expectativa de destinació i els qui participant'hi per primera vegada amb caràcter voluntari opten en la sol·licitud per la puntuació corresponent a este subapartat en substitució de la corresponent al subapartat 1.2.4, en la forma que s'especifica en la nota tercera d'este barem (vegeu nota tercera): Per cada any de servei: 1 punt.
  
Documentació justificativa: Títol administratiu amb diligències de les distintes possessions i cessaments que hagen tingut des del seu nomenament com a funcionari de carrera o, si hi manca, els corresponents documents d'inscripció en els registres de Personal.
  
1.2.6 Quan la plaça amb caràcter definitiu des de la qual s'hi participa tinga la qualificació expressa per part de l'administració de què depenga com d'especial dificultat, s'afegirà a la puntuació del subapartat 1.2.4 la següent puntuació a comptar des del moment de la declaració:
  
Pel primer i segon any: 1,00 punts per any
  
Pel tercer any: 1,5 punts
  
Pel quart i cinqué any: 2 punts per any
  
Pel sisé any: 2 punts per any
  
Pel seté i huité any: 2 punts per any
  
Pel nové any: 1,50 punts per any
  
Pel desé i següents anys: 1,00 punts per any
  
Documentació justificativa: Certificació expedida per l'administració educativa competent on s'acredite que la plaça des de la qual es participa està qualificada d'especial dificultat.
  
1.3 Mèrits acadèmics (màxim 10 punts).
  
Únicament es tindran en compte a l'efecte de la valoració els títols amb validesa oficial a l'estat espanyol.
  
1.3.1 Doctorat i premis extraordinaris.
  
- Per haver obtingut el títol de doctor en la titulació al·legada per a l'ingrés en el cos des del qual es concursa: 5 punts.
  
Documentació justificativa: Títol o certificació de pagament dels drets d'expedició d'acord amb el que preveu l'Ordre Ministerial de 8 de juliol de 1988 (BOE de 13 de juliol).
  
- Per premi extraordinari en el doctorat de la titulació al·legada per a l'ingrés en el cos des del qual es concursa: 1 punt.
  
Documentació justificativa: Document justificatiu del premi.
  
- Per premi extraordinari en la titulació al·legada per a l'ingrés en el cos des del qual es concursa: 0,50 punts.
  
Documentació justificativa: Document justificatiu del premi.
  
- Pel títol de doctor en altres llicenciatures: 3 punts
  
Documentació justificativa: Document justificatiu del títol.
  
- Per premi extraordinari en un altre doctorat: 0,50 punts.
  
Documentació justificativa: Document justificatiu del premi.
  
- Per premi extraordinari en unes altres llicenciatures: 0,25 punts.
  
Documentació justificativa: Document justificatiu del premi.
  
1.3.2 Altres titulacions universitàries. La possessió de titulacions que figuren en el catàleg oficial de títols universitaris es valoraran de la manera següent:
  
- Titulacions de primer cicle: Per la segona i restants diplomatures, enginyeries tècniques, arquitectures tècniques o títols declarats, a tots els efectes, legalment equivalents i pels estudis corresponents al primer cicle de la llicenciatura, arquitectura o enginyeria: 3 punts.
  
En cap cas serà valorable el primer títol o estudis d'esta naturalesa que posseïsca el candidat.
  
Documentació justificativa: Títols que es posseïsquen o, si hi manquen, els certificats del pagament dels drets d'expedició d'acord amb el que preveu l'Ordre Ministerial de 8 de juliol de 1988 (BOE de 13 de juliol). En el cas d'estudis corresponents al primer cicle, certificació acadèmica on se n'acredite la superació .
  
- Titulacions de segon cicle: Pels estudis corresponents al segon cicle de llicenciatures, enginyeries, arquitectures o títols declarats legalment equivalents: 3 punts.
  
En el cas de funcionaris pertanyents a cossos docents del grup A no serà valorable en cap cas el primer títol o estudis d'esta naturalesa que posseïsca el candidat.
  
Documentació justificativa: Fotocòpia compulsada dels títols que posseïsquen o, si hi manca, dels certificats del pagament dels drets d'expedició, d'acord amb el que preveu l'Ordre de 8 de juliol de 1988 (BOE de 13 de juliol). En el cas d'estudis corresponents als primers cicles, certificació acadèmica on se n'acredite la superació .
  
1.3.3 Titulacions d'ensenyaments de règim especial.
  
Les titulacions dels ensenyaments de règim especial atorgades per les escoles oficials d'Idiomes i conservatoris de Música o Dansa, es valoraran de la manera següent:
  
Música i dansa
  
- Grau mitjà: 1 punt
  
Escoles oficials d'Idiomes
  
- Cicle elemental: 1 punt
  
- Cicle superior: 1 punt
  
La possessió del Certificat d'Aptitud de l'Escola Oficial d'Idiomes engloba els dos cicles.
  
Documentació justificativa: Títols que posseïsquen o, si hi manquen, certificació acreditativa d'haver desenvolupat els estudis conduents a la seua obtenció.
  
1.4 Formació i perfeccionament (màxim 5 punts).
  
1.4.1 Per cursos superats que tinguen per finalitat el perfeccionament sobre els aspectes científics i didàctics de l'especialitat corresponent a les places a les quals opte el participant, o relacionats amb l'organització escolar o amb les noves tecnologies aplicades a l'educació, organitzats per les administracions educatives que es troben en el exercici ple de les seues competències en matèria educativa, per institucions sense ànim de lucre que hagen estat homologats o reconeguts per les administracions esmentades anteriorment, i també els organitzats per les universitats: Fins a 4 punts.
  
Es puntuarà 0,10 punts per cada 10 hores de cursos superats acreditats. A este efecte se sumaran les hores de tots el cursos, i no es puntuaran la resta del nombre d'hores inferiors a 10. Si els cursos s'expressaren mitjançant crèdits, s'entendrà que cada crèdit equival a 10 hores.
  
Documentació justificativa: Certificats d'estos cursos en què conste de manera expressa el nombre d'hores de durada del curs. En el cas dels organitzats per les institucions sense ànim de lucre, haurà d'acreditar-se de manera fefaent el reconeixement d'homologació.
  
1.4.2 Per altres activitats de formació i perfeccionament en matèria educativa, inclosa la impartició de cursos: Fins a 1 punt.
  
Documentació justificativa: Certificacions d'estes activitats.
  
1.4.3 Per cada especialitat de la qual se siga titular corresponent al cos pel qual es concursa distinta a la d'ingrés en el mateix, aconseguida mitjançant el procediment d'adquisició de noves especialitats regulat en el títol III del Reial Decret 850/1993, de 4 de juny: 1 punt.
  
Documentació justificativa: Credencial d'adquisició de la nova especialitat.
  
II. Altres mèrits (màxim 18 punts)
  
2.1 Publicacions (vegeu nota quarta) (fins a 5 punts).
  
2.1.1 Per publicacions de caràcter didàctic sobre disciplines objecte del concurs o directament relacionades amb aspectes generals o transversals del currículum o amb l'organització escolar: Fins a 2,50 punts.
  
Aquelles publicacions que estiguen obligades a consignar el ISBN, en virtut del que disposa el Decret 2.984/1972, de 2 de novembre, i hi manque, no seran valorades.
  
Documentació justificativa: Els exemplars corresponents.
  
2.1.2 Per publicacions de caràcter científic i projectes i innovacions tècniques sobre les disciplines objecte del concurs: Fins a 2,50 punts.
  
Aquelles publicacions que estiguen obligades a consignar el ISBN, en virtut del que disposa el Decret 2.984/1972, de 2 de novembre, i hi manque, no seran valorades.
  
Documentació justificativa: Els exemplars corresponents.
  
2.1.3 Mèrits artístics: Fins a 2,50 punts.
  
- Per premis en exposicions o en concursos d'àmbit autonòmic, nacional i internacional.
  
- Per composicions estrenades com a autor, publicacions, concerts com a solista o enregistraments amb dipòsit legal, per premis en certàmens o en concursos d'àmbit autonòmic, nacional o internacional.
  
Documentació justificativa: Els programes, crítiques, els exemplars corresponents i, si s'escau, l'acreditació d'haver obtingut els premis corresponents.
  
2.2 Valoració per treballs desenvolupats (vegeu nota cinquena) (fins a 10 punts).
  
2.2.1 Per cada any com a director en centres públics als quals corresponguen les vacants oferides (vegeu nota sisena del barem): 3 punts.
  
Documentació justificativa: Nomenament amb diligència de possessió i cessament o, si hi manca, certificació en què conste que este curs continua en el càrrec.
  
Per cada any com a director en centres de professors i recursos o institucions anàlogues establides per les comunitats autònomes en l'exercici de les seues competències en matèria educativa com a funcionaris de carrera del cos pel qual hi participen: 3 punts.
  
Documentació justificativa: Nomenament amb diligència de possessió i cessament o, si hi manca, certificació en què conste que este curs continua en el càrrec.
  
2.2.2 Per cada any com a vicedirector, subdirector, secretari o cap d'estudis i assimilats de centres públics als quals corresponen les vacants oferides (vegeu nota sisena del barem): 2 punts.
  
Documentació justificativa: Nomenament amb diligència de possessió i cessament o, si hi manca, certificació en què conste que este curs continua en el càrrec.
  
2.2.3 Per cada any en altres càrrecs directius de centres públics als quals correspon les vacants oferides (vegeu nota sisena del barem): 1 punt.
  
Documentació justificativa: Document justificatiu del nomenament amb l'expressió de la durada real del càrrec o, si hi manca, certificació on conste que este curs es continua en el càrrec.
  
2.2.4 Per cada any com a cap de seminari o departament o divisió de centres públics d'Ensenyament Secundari, Batxillerat, d'Adults, Formació Professional, Artístiques i d'Idiomes, assessor de Formació Permanent, o director d'un equip d'Orientació Educativa i Psicopedagògica (vegeu nota sisena): 0,50 punts.
  
Documentació justificativa: Document justificatiu del nomenament amb l'expressió de la durada real del càrrec o, si hi manca, certificació on conste que este curs es continua en el càrrec.
  
2.2.5 Per cada any de servei exercint càrrecs en l'administració educativa de nivell de complement de destinació igual o superior a l'assignat al cos pel qual hi participa (vegeu nota sisena): 1,50 punts.
  
Documentació justificativa: Document justificatiu del nomenament amb la diligència de possessió i cessament o, si hi manca, certificació de continuar en el lloc.
  
2.3 Coneixements de valencià.
  
Certificació de Capacitació: 3 punts.
  
Documentació justificativa: Document justificatiu.
  
Notes
  
Primera. Valoració de l'antiguitat
  
1. Els serveis al·ludits en els apartats 1.2.2 i 1.2.3 no seran tinguts en compte en els anys en què foren simultanis entre si o amb els serveis dels apartats 1.2.1, 1.2.4 o 1.2.5.
  
2. Als efectes dels apartats 1.2.1 i 1.2.4, seran computats els serveis que s'hagen prestat en situació de serveis especials, expressament declarats d'esta manera en els apartats previstos en l'article 29.2 de la Llei 30/1984, de 2 d'agost, i també les situacions d'idèntica naturalesa establida per disposicions anteriors a l'esmentada llei. Igualment serà computat, a estos efectes, el primer any d'excedència per cura de familiars declarada d'acord amb la Llei 39/1999, de 5 de novembre.
  
Segona. Centre des del qual se sol·licita participar en el concurs
  
A l'efecte de l'apartat 1.2.4 del barem, es considera com a centre des del qual se sol·licita participar en el concurs, aquell a la plantilla del qual pertany l'aspirant amb destinació definitiva, o en el que estiga adscrit, sempre que esta situació implique pèrdua de la seua destinació docent, i seran únicament computables per este apartat els serveis prestats com a funcionari de carrera en el cos al qual corresponga la vacant. Queden exceptuats del que disposa el paràgraf anterior els funcionaris obligats a concursar per haver perdut la seua destinació definitiva en compliment de sentència o resolució de recurs per provenir d'excedència forçosa o per supressió del seu lloc de treball en els termes establits en la convocatòria. A estos funcionaris els serà d'aplicació el que disposa a este efecte l'apartat 1.2.4 del barem.
  
Tercera. Funcionaris de carrera que participen per primera vegada amb caràcter voluntari
  
Els funcionaris de carrera que participen per primera vegada amb caràcter voluntari poden optar, indicant-ho en la instància de participació, per la puntuació corresponent a l'apartat 1.2.4 o per l'apartat 1.2.5 d'este barem.
  
En cas d'exercir l'opció per l'apartat 1.2.5, se'ls valorarà per este apartat, a més dels anys de serveis prestats com a funcionaris de carrera en expectativa de destinació, els anys que hagen prestat en el centre des del qual participen amb una destinació definitiva.
  
En el supòsit de no manifestar cap opció en la instància de participació, s'entendrà que opten per la puntuació corresponent a l'apartat 1.2.4 d'este barem.
  
Quarta. Publicacions
  
Per cada mèrit presentat d'acord amb els apartats 2.1.1 i 2.1.2 del barem de mèrits solament podran valorar-se per un d'estos apartats.
  
Cinquena. Valoració del treball desenvolupat
  
1. Pels apartats 2.2.1, 2.2.2, 2.2.3, 2.2.4 i 2.2.5 solament es valoraran els desenvolupats com a funcionari de carrera.
  
2. La valoració del treball desenvolupat quan es trobe referida a centres d'adults solament es valorarà quan en els esmentats centres s'hagen impartit els mateixos ensenyaments que s'imparteixen en els centres a què fa referència este apartat.
  
3. A l'efecte previst en l'apartat 2.2.1, 2.2.2 i 2.2.3 del barem de mèrits, es consideraran centres públics assimilats als centres públics d'Ensenyament Secundari els següents:
  
- Instituts de Batxillerat.
  
- Instituts de Formació Professional.
  
- Centres d'adults, sempre que impartisquen els mateixos ensenyaments que en els centres als quals es refereix estos apartats.
  
- Centres d'ensenyaments integrats.
  
4. A l'efecte previst en l'apartat 2.2.2 del barem de mèrits, es consideraran com a càrrecs directius assimilats, almenys, els següents:
  
- Els càrrecs al·ludits en este apartat exercits en seccions de Formació Professional.
  
- Cap d'estudis adjunt.
  
- Cap de residència.
  
- Delegat del cap d'estudis d'institut de Batxillerat o similars en comunitats autònomes.
  
- director-cap d'estudis de secció delegada.
  
- director de secció filial.
  
- director de centre oficial de patronat d'Ensenyament Mitjà.
  
- Administrador en centres de Formació Professional.
  
- Professor delegat en el cas de la Secció de Formació Professional.
  
5. Per l'apartat 2.2.3 del barem de mèrits es valorarà, almenys, els següents càrrecs directius:
  
- Vicesecretari.
  
- Delegat-cap d'estudis nocturns en secció delegada.
  
- Delegat del secretariat d'extensions d'instituts de Batxillerat o similars en comunitats autònomes.
  
- director, cap d'estudis o secretari de centres homologats de conveni amb corporacions locals.
  
- director de col·legi lliure adoptat amb número de registre de personal.
  
- Secretari de centre oficial de patronat d'Ensenyament Mitjà.
  
6. Quan es produïsca exercici simultani de càrrecs, no s'hi podrà acumular la puntuació.
  
Sisena. Còmput per cada mes fracció d'anys
  
En els apartats següents, per cada mes fracció d'anys se sumaran les puntuacions següents:
  
- En l'apartat 1.1.2: 0,04 punts
  
- En l'apartat 1.2.1: 0,16 punts
  
- En l'apartat 1.2.2: 0,12 punts
  
- En l'apartat 1.2.3: 0,06 punts
  
- En l'apartat 2.2.1: 0,25 punts
  
- En l'apartat 2.2.2: 0,16 punts
  
- En l'apartat 2.2.3: 0,08 punts
  
- En l'apartat 2.2.4: 0,04 punts
  
- En l'apartat 2.2.5: 0,12 punts
  
En cap dels altres casos es valoraran fraccions d'any.
  
ANNEX I-b)
  
Barem de prioritats en l'adjudicació de destinació en els cossos de catedràtics i professors de Música i Arts Escèniques.
  
I. Mèrits expressament indicats en la disposició addicional 9.4 de la LOGSE
  
1.1 Antiguitat (vegeu nota primera).
  
1.1.1 Per cada any de serveis efectius prestats en la situació de servei actiu com a funcionari de carrera en el cos al qual correspon la vacant (vegeu nota sisena): 2 punts.
  
Documentació justificativa: Títol administratiu o credencial amb diligències de les distintes possessions i cessaments que hagen tingut des del seu nomenament com a funcionari de carrera o, si hi manca, els corresponents documents d'inscripció en els registres de Personal.
  
1.1.2 Per cada any de serveis efectius com a funcionari de carrera en altres cossos o escales docents, als quals fa referència la LOGSE, del mateix grup o superior (vegeu nota sisena): 1,50 punts.
  
Documentació justificativa: Títol administratiu o credencial amb diligències de les distintes possessions i cessaments que hagen tingut des del seu nomenament com a funcionari de carrera o, si hi manca, els corresponents documents d'inscripció en els registres de Personal.
  
1.1.3 Per cada any de serveis efectius com a funcionari de carrera en altres cossos o escales docents, als quals fa referència la LOGSE, de grup inferior (vegeu nota sisena): 0,75 punts.
  
Documentació justificativa: Títol administratiu o credencial amb diligències de les distintes possessions i cessaments que hagen tingut des del seu nomenament com a funcionari de carrera o, si hi manca, els corresponents documents d'inscripció en els registres de Personal.
  
1.1.4 Per cada any consecutiu com a funcionari amb destinació definitiva en la mateixa plaça del centre des de la qual es concursa o en el lloc al qual s'estiga adscrit a l'estranger, en la funció inspectora a l'empara de la disposició addicional 15 de la Llei de Mesures per a la Reforma de la Funció Pública, o en altres llocs, serveis d'investigació o suport a la docència, dependents de l'administració educativa sempre que estes situacions d'adscripció impliquen pèrdua de la seua destinació docent. En els supòsits d'adscripció, el temps que transcorre des de l'acabament fins a la participació en este concurs serà valorat per l'apartat 1.1.5 (vegeu nota segona).
  
Valoració:
  
Pel primer i segon any: 2 punts per any
  
Pel tercer any: 3 punts
  
Pel quart i cinqué any: 4 punts per any
  
Pel sisé any: 5 punts
  
Pel seté i huité any: 4 punts per any
  
Pel nové any: 3 punts
  
Pel desé i següents anys: 2 punts per any
  
Són únicament computables per este apartat els serveis prestats com a funcionari de carrera en el cos al qual corresponga la vacant.
  
Documentació justificativa: Títol administratiu o, si hi manca, els corresponents documents d'inscripció en els registres de Personal.
  
Per als funcionaris obligats a concursar per haver perdut la seua destinació definitiva en compliment de sentència o resolució de recurs per provenir de la situació d'excedència forçosa o, si s'escau, per supressió expressa amb caràcter definitiu, en els termes en què s'establisca en cada convocatòria de la seua plaça, es considerarà com a plaça des de la qual hi participen, a fi de determinar el serveis a què es refereix este apartat, l'última servida amb caràcter definitiu al qual s'acumularan, si s'escau, els prestats provisionalment, amb posterioritat, en qualsevol plaça. Tindran dret a l'acumulació en la plaça de procedència, a més a més, els serveis prestats amb caràcter definitiu en la plaça immediatament anterior a aquella que els va ser suprimida. Per al cas de professors afectats per supressions consecutives de places, esta acumulació comprendrà els serveis prestats amb caràcter definitiu en les places que, successivament, els van ser suprimides.
  
En el supòsit que els professors afectats no hagen realitzat una altra destinació definitiva, tindran dret a l'acumulació, als efectes assenyalats, de la puntuació següent: 1 punt per cada any amb destinació provisional.
  
Igualment, els criteris esmentats seran d'aplicació als funcionaris que participen des de la destinació adjudicada, en compliment de sanció disciplinària de trasllat amb canvi de residència.
  
Els funcionaris que es troben prestant serveis en la primera destinació definitiva obtinguda després d'haver-se'ls suprimit la plaça de què eren titulars tindran dret a ser considerats com a prestats en el centre des del qual concursen els serveis que acrediten en el centre on els va ser suprimida la plaça i, si s'escau, els prestats amb caràcter provisional amb posterioritat a l'esmentada supressió. Este mateix criteri s'aplicarà a qui es trobe prestant serveis en la primera destinació definitiva obtinguda després d'haver perdut la seua destinació per compliment de sentència o resolució de recurs, o per provenir de la situació d'excedència forçosa.
  
1.1.5 Els funcionaris de carrera en expectativa de destinació i els qui participant-hi per primera vegada amb caràcter voluntari opten en la sol·licitud per la puntuació corresponent a aquest subapartat en substitució de la corresponent al subapartat 1.1.4, en la forma que s'especifica en la nota tercera d'este barem (vegeu nota tercera)
  
Per cada any de servei: 1 punt.
  
Documentació justificativa: Títol administratiu amb diligència de les distintes possessions i cessaments que haja tingut des del seu nomenament com a funcionari de carrera o, si hi manca, els corresponents documents d'inscripció en els registres de Personal.
  
1.2 Mèrits acadèmics (màxim 10 punts).
  
1.2.1 Per premis extraordinaris.
  
- Per premi en l'últim curs de grau superior de l'especialitat per la qual es concursa: 5 punts.
  
Documentació justificativa: Document justificatiu del premi.
  
- Per menció honorífica en el grau superior de l'especialitat corresponent a l'ingrés en el cos des del qual es concursa: 3 punts.
  
Documentació justificativa: Document justificatiu de la menció honorífica.
  
- Per premi d'acabament del grau mitjà de l'especialitat corresponent al títol al·legat per a l'ingrés en el cos des del qual es concursa: 5 punts
  
Documentació justificativa: Document justificatiu del premi.
  
- Per menció honorífica d'acabament del grau mitjà de l'especialitat al títol al·legat per a l'ingrés en el cos des del qual es cocursa: 3 punts.
  
Documentació justificativa: Document justificatiu de l'esmentada menció honorífica.
  
- Per premi o menció honorífica en especialitats diferents a les al·legades per a l'ingrés en el cos des del qual es concursa: 1 punt.
  
Documentació justificativa: Document justificatiu del premi o de la menció honorífica.
  
1.2.2 Per altres titulacions. Únicament es tindran en compte a l'efecte de la seua valoració els títols amb validesa oficial a l'estat espanyol.
  
- Per cada títol de professor, professor superior de Conservatori, escola superior de Dansa, Cant o Art Dramàtic diferent a al·legat per a l'ingrés en el cos des del qual es concursa:
  
Pel primer: 3 punts
  
Per la resta: 1 punt
  
Documentació justificativa: Títols que posseïsquen o, si hi manca, certificat del pagament dels drets d'expedició d'acord amb el que preveu l'Ordre Ministerial de 8 de juliol de 1988 (BOE de 13 de juliol).
  
1.2.3 Mèrits artístics:
  
- Per composicions estrenades com a autor, publicacions o enregistraments amb dipòsit legal, per premis en certàmens o en concursos d'àmbit autonòmic, nacional o internacional: màxim 2,50 punts.
  
- Per concerts com a director, solista, solista en l'orquestra o en agrupacions de cambra (duos, trios, quartets, etc.) realitzats en els últims cinc anys: màxim 2,50 punts.
  
Documentació justificativa: Els programes, crítiques, exemplars corresponents i, si s'escau, l'acreditació d'haver obtingut els premis corresponents.
  
1.3 Formació i perfeccionament (màxim 5 punts).
  
1.3.1 Per cursos superats que tinguen per finalitat el perfeccionament sobre els aspectes científics i didàctics de l'especialitat corresponent a les places a les quals opta el participant, o relacionats amb l'organització escolar o amb les noves tecnologies aplicades a l'educació, organitzats per les administracions educatives que es troben en el exercici ple de les seues competències en matèria educativa, per institucions sense ànim de lucre que hagen estat homologats o reconeguts per les administracions esmentades anteriorment, i també els organitzats per les universitats: Fins a 4 punts.
  
Es puntuarà 0,10 punts per cada 10 hores de cursos superats acreditats. A este efecte se sumaran les hores de tots el cursos, i no es puntuarà la resta del nombre d'hores inferiors a 10. Si els cursos estigueren expressats mitjançant crèdits, s'entendrà que cada crèdit equival a 10 hores.
  
Documentació justificativa: Certificats d'estos cursos en què conste de manera expressa el nombre d'hores de durada del curs. En el cas dels organitzats per les institucions sense ànim de lucre, haurà d'acreditar-se de manera fefaent el reconeixement o homologació.
  
1.3.2 Per altres activitats de formació i perfeccionament en matèria educativa, inclosa la impartició de cursos: Fins a 1 punt.
  
Documentació justificativa: Certificacions d'estes activitats.
  
1.3.3 Per cada especialitat de la qual se siga titular corresponent al cos pel qual es concursa distinta a la d'ingrés en el mateix, aconseguida mitjançant el procediment d'adquisició de noves especialitats regulat en el títol III del Reial Decret 850/1993, de 4 de juny: 1 punt.
  
Documentació justificativa: Credencial d'adquisició de la nova especialitat.
  
II. Altres mèrits (màxim 18 punts)
  
2.1 Publicacions (vegeu nota quarta) (fins a 5 punts).
  
2.1.1 Per publicacions de caràcter didàctic sobre disciplines objecte del concurs o directament relacionades amb aspectes generals o transversals del currículum o amb l'organització escolar: Fins a 2,50 punts.
  
Aquelles publicacions que estiguen obligades a consignar el ISBN, en virtut del que disposa el Decret 2.984/1972, de 2 de novembre, i hi manque, no seran valorades.
  
Documentació justificativa: Els exemplars corresponents.
  
2.1.2 Per publicacions de caràcter científic i projectes i innovacions tècniques sobre les disciplines objecte del concurs: Fins a 2,50 punts. Aquelles publicacions que estiguen obligades a consignar el ISBN, en virtut del que disposa el Decret 2.984/1972, de 2 de novembre, i hi manque, no seran valorades.
  
Documentació justificativa: Els exemplars corresponents.
  
2.1.3 Mèrits artístics
  
- Per premis en exposicions o en concursos d'àmbit autonòmic, nacional i internacional: Fins a 2,50 punts.
  
Documentació justificativa: Els programes, crítiques i, si s'escau, l'acreditació d'haver obtingut els premis corresponents.
  
2.2 Valoració per treballs desenvolupats (vegeu nota cinquena) (fins a 10 punts).
  
2.2.1 Per cada any com a director en centres públics als quals correspon la vacant (vegeu nota sisena del barem): 3 punts.
  
Documentació justificativa: Nomenament amb diligència de possessió i cessament o, si hi manca, certificació en què conste que este curs continua en el càrrec.
  
2.2.2 Per cada any com a vicedirector, subdirector, secretari o cap d'estudis i assimilats de centres públics als quals correspon la vacant (vegeu nota sisena del barem): 2 punts.
  
Documentació justificativa: Nomenament amb diligència de possessió i cessament o, si hi manca, certificació en què conste que este curs continua en el càrrec.
  
2.2.3 Per cada any en altres càrrecs directius de centres públics als quals correspon la vacant (vegeu nota sisena del barem): 1 punt.
  
Documentació justificativa: Document justificatiu del nomenament amb l'expressió de la durada real del càrrec.
  
2.2.4 Per cada any d'exercici de càrrec de coordinació didàctica (vegeu nota sisena del barem): 0,50 punts
  
Documentació justificativa: Document justificatiu del nomenament amb l'expressió de la durada real del càrrec.
  
2.2.5 Per cada any de desenvolupament de llocs en l'administració educativa de nivell de complements de destinació igual o superior a l'assignat al cos pel qual hi participa (vegeu nota sisena del barem): 1,50 punts.
  
Documentació justificativa: Document justificatiu del nomenament amb l'expressió de la durada del càrrec.
  
2.3 Coneixements de valencià.
  
Certificació de Capacitació: 3 punts.
  
Documentació justificativa: Fotocòpia compulsada del document justificatiu.
  
Notes
  
Primera. Valoració de l'antiguitat
  
1. Els serveis al·ludits en els apartats 1.1.2 i 1.1.3 no seran tinguts en compte en els anys en què foren simultanis entre si o amb els serveis dels apartats 1.1.1, 1.1.4 o 1.1.5.
  
2. Als efectes dels apartats 1.1.1 i 1.1.4, seran computats els serveis que s'hagen prestat en situació de serveis especials, expressament declarats d'esta manera en els apartats previstos en l'article 29.2 de la Llei 30/1984, de 2 d'agost, i també les situacions d'idèntica naturalesa establida per disposicions anteriors a l'esmentada llei. Igualment serà computat, a estos efectes, el primer any d'excedència per cura de familiars declarada d'acord amb la Llei 39/1999, de 5 de novembre.
  
Segona. Centre des del qual se sol·licita participar en el concurs
  
A l'efecte de l'apartat 1.1.4 del barem, es considera com a centre des del qual se sol·licita participar en el concurs, aquell a la plantilla del qual pertany l'aspirant amb destinació definitiva, o en el que estiga adscrit, sempre que esta situació implique pèrdua de la seua destinació docent, i seran únicament computables per este apartat els serveis prestats com a funcionari de carrera en el cos al qual corresponga la vacant. Queden exceptuats del que disposa el paràgraf anterior els funcionaris obligats a concursar per haver perdut la seua destinació definitiva en compliment de sentència o resolució de recurs per provenir d'excedència forçosa o per supressió del seu lloc de treball en els termes establits en la convocatòria. A estos funcionaris els serà d'aplicació el que disposa a este efecte l'apartat 1.1.4 del barem.
  
Tercera. Funcionaris de carrera que participen per primera vegada amb caràcter voluntari
  
Els funcionaris de carrera que participen per primera vegada amb caràcter voluntari poden optar, indicant-ho en la instància de participació, per la puntuació corresponent a l'apartat 1.1.4 o 1.1.5 d'este barem.
  
En cas d'exercir l'opció per l'apartat 1.1.5, se'ls valorarà per este apartat, a més dels anys de serveis prestats com a funcionaris de carrera en expectativa de destinació, els anys que hagen prestat en el centre des del qual participen amb una destinació definitiva.
  
En el supòsit de no manifestar cap opció en la instància de participació, s'entendrà que opten per la puntuació corresponent a l'apartat 1.1.4 d'este barem.
  
Quarta. Publicacions
  
Per cada mèrit presentat d'acord amb els apartats 2.1.1 i 2.1.2 del barem de mèrits solament podran valorar-se per un d'estos apartats.
  
Cinquena. Valoració del treball desenvolupat
  
1. Pels apartats 2.2.1, 2.2.2, 2.2.3, 2.2.4 i 2.2.5 solament es valorarà el desenvolupament com a funcionari de carrera.
  
2. Als efectes previstos en els apartats 2.2.1, 2.2.2 i 2.2.3 del barem de mèrits es declararan centres públics a què corresponen les vacants:
  
- Conservatoris de Música
  
- Conservatoris professionals de Música o Dansa
  
- Conservatoris elementals de Música
  
- Escoles superiors d'Art Dramàtic
  
- Escola Superior de Cant
  
3. Als efectes previstos en l'apartat 2.2.2 del barem de mèrits es considerarà com a càrrec directiu assimilat, en el seu cas, el de cap d'estudis adjunt.
  
4. Per l'apartat 2.2.3 del barem de mèrits es puntuarà, en el seu cas, el càrrec de vicesecretari.
  
5. Per l'apartat 2.2.4 del barem es puntuaran els càrrecs directius següents:
  
Cap de seminari
  
Cap de departament didàctic
  
6. Quan es produïsca exercici simultani de càrrecs, no s'hi podrà acumular la puntuació.
  
Sisena. Còmput per cada mes fracció d'anys
  
En els apartats següents, per cada mes fracció d'anys se sumaran les puntuacions següents:
  
- En l'apartat 1.1.1: 0,16 punts
  
- En l'apartat 1.1.2: 0,12 punts
  
- En l'apartat 1.1.3: 0,06 punts
  
- En l'apartat 2.2.1: 0,25 punts
  
- En l'apartat 2.2.2: 0,16 punts
  
- En l'apartat 2.2.3: 0,08 punts
  
- En l'apartat 2.2.4: 0,04 punts
  
- En l'apartat 2.2.5: 0,12 punts
  
En cap dels altres casos es puntuaran fraccions d'any.
  
ANNEX I-c)
  
APORTACIÓ DE MÈRITS
  
Este annex I-c) cal que l'òmpliguen només aquells que van participar en el Concurs de Trasllats dels cossos de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny convocat en 1999, Resolució de 24 de novembre de 1999, i que participen en el present Concurs de Trasllats, Curs 2000/2001, i que els seus mèrits estiguen en poder d'esta Administració Educativa.
  
El/la Sr./Sra...., DNI..., manifesta:
  
(Nom i cognoms)
  
A) Que la documentació aportada en el Concurs de Trasllats de 1999, la va presentar en la Direcció Territorial de Cultura i Educació de: (Cal marcar amb una X, dins del requadre corresponent):
  
Castelló
  
València
  
Alacant
  
B) Que va participar en el Concurs de Trasllats convocat en 1999, i opta perquè siga valid en el present procediment la baremació que va obtindre en el dit procediment, fent constar en el present imprés els nous mèrits ara al·legats i aportats ...
  
C) Que va participar en el Concurs de Trasllats convocat en 1999, i opta per la valoració dels seus mèrits d'acord amb la documentació acreditativa dels mateixos, en el seu moment al·legats i no retirats, manifestant-ho expressament en el present imprés, relacionant únicament els mèrits ara al·legats i aportats, excepció feta de la puntuació obtinguda en el/els següent/s apartat/s:
  
- Apartat 1.1
  
- Apartat 1.2
  
- Apartat 1.3
  
- Apartat 1.4
  
- Apartat 2.1
  
- Apartat 2.2
  
- Apartat 2.3
  
(De fer esta opció li seran avaluats de nou els mèrits corresponents a l'apartat exceptuat)
  
D) Que va participar en el Concurs de Trasllats convocat en 1999, i opta per la valoració dels seus mèrits d'acord amb la documentació acreditativa d'estos, al·legada en aquell moment i no retirada, i ho manifesta expressament en el present imprés, on relaciona únicament els mèrits ara al·legats i aportats:..
  
(Si realitza esta opció li seran avaluats de nou tots els mèrits)
  
MÈRITS NOUS APORTATS:
  
(Cal marcar amb una X, dins del requadre corresponent)
  
-Condició de Catedràtic
  
- Cursos de Perfeccionament impartits
  
- Cursos de Perfeccionament superats
  
- Per cada especialitat distinta a la d'ingrés
  
- Doctorat
  
- Titulacions de Primer Cicle
  
- Titulacions de Segon Cicle
  
- director/a en Centre Públic:
  
- Vicedirector/a, secretari/a, Cap d'Estudis
  
- Cap de Seminari, Departament, Divisió o
  
 Assessor/a de Formació Perm.
  
- Per acompliment del lloc en l'administració Educativa
  
- Per publicacions de caràcter didàctic sobre
  
 disciplines objecte del concurs
  
- Per publicacions de caràcter científic i projectes
  
 d'innovacions tècniques sobre les disciplines
  
 objecte del concurs
  
- Música i Dansa de Grau Mitjà:
  
- Ensenyament d'Idiomes de Cicle Elemental
  
- Ensenyament d'Idiomes de Cicle Superior
  
- Titulació de Capacitació de Valencià
  
- Altres Mèrits i Certificats:
  
1)
  
2)
  
3)
  
4)
  
5)
  
6)
  
...., a ... de.... de 2000
  
Firma de la persona interessada
  
SR. DIRECTOR GENERAL DE PERSONAL DE LA CONSELLERIA DE CULTURA I EDUCACIÓ
  
ANNEX VII
  
Model de sol·licitud per a romandre en l'actual destinació en un Servei Psicopedagògic Escolar, de conformitat amb el que preveu la disposició addicional primera del decret 131/1994, de 5 de juliol.
  
Dades personals
  
Cognoms:
  
Nom:
  
DNI:
  
Domicili:
  
Localitat:
  
Codi postal:
  
Telèfon:
  
Dades professionals
  
Sóc funcionari/funcionària de carrera del cos de mestres, amb destinació definitiva durant el present curs escolar 2000/2001 en el Servei Psicopedagògic Escolar ...
  
Vaig accedir al cos de professors d'Ensenyament Secundari per l'especialitat de Psicologia i Pedagogia en el concurs oposició convocat per l'Ordre de 29 d'abril de 1999.
  
SOL·LICITE
  
Romandre amb caràcter definitiu en l'actual destinació en un lloc pertanyent al cos de professors d'Ensenyament Secundari de l'especialitat de Psicologia i Pedagogia, i exercir, en conseqüència, el dret d'opció previst en la disposició addicional primera del Decret 131/1994, de 5 de juliol.
  
..., ... d ... de 2000
  
Signatura...